**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 008-01/14-01/04**

**URBROJ: 2198/31-01-14-1**

**GRAČAC, 14. srpnja 2014. g.**

Na temelju članka 13. Zakona o pravu na pristup informacijama («Narodne novine« br. 25/13) i čl. 47. Statuta Općine Gračac («Službeni glasnik Zadarske županije» 11/13), općinska načelnica donosi

**O D L U K U**

**o imenovanju službenika za informiranje**

**Članak 1.**

 Bojana Fumić, pomoćnica pročelnice Jedinstvenog upravnog odjela Općine Gračac, određuje se za službenu osobu mjerodavnu za rješavanje ostvarivanja prava na pristup informacijama (u daljnjem tekstu: službenik za informiranje).

**Članak 2.**

 Službenik za informiranje:

- obavlja poslove redovitog objavljivanja informacija,

- rješava pojedinačne zahtjeve za pristup informacijama i ponovne uporabe informacija,

- unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad tijela Općine Gračac,

- osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama.

**Članak 3.**

 Korisnik prava na pristup informacijama i ponovnu uporabu informacija ( u daljnjem tekstu: korisnik) ostvaruje pravo na pristup informaciji podnošenjem usmenog ili pisanog zahtjeva Općini Gračac.

 Pisani zahtjev sadrži: naziv i sjedište tijela javne vlasti kojem se podnosi, podatke koji su važni za prepoznavanje tražene informacije, ime i prezime i adresu fizičke osobe podnositelja zahtjeva, tvrtku odnosno naziv pravne osobe i njezino sjedište. Pisani zahtjev podnosi se osobno ili poštom na adresu: Općina Gračac, 23440 Gračac, Park sv. Jurja 1 te putem elektronske pošte: op-gracac@zd.t-com.hr.

 Usmeni zahtjev podnosi se osobno kod službenika za informiranje, na adresi Općina Gračac, 23440 Gračac, Park sv. Jurja 1. O usmenom zahtjevu sastavlja se službena bilješka. Zahtjev se može podnijeti i putem telefona broj: 023773007 službeniku za informiranje, svakog radnog dana od 13,00 do 14,00 sati.

**Članak 4.**

 Danom stupanja na snagu ove Odluke prestaje važiti Odluka o određivanju službenika za informiranje KLASA: 008-02/06-01/01, URBROJ: 2198/31-01-06-02 od 27. srpnja 2006. godine.

**Članak 5.**

 Ova Odluka stupa na snagu danom donošenja, a objavit će se u «Službenom glasniku Općine Gračac“ i na [www.gracac.hr](http://www.gracac.hr).

 **OPĆINSKA NAČELNICA:**

 **Nataša Turbić, prof.**